
Prome Minister Evelyn Wever - Croes: 


PROME MINISTER TA BISHITA DIA 


“Si no pone atencion na fundeshi di e departamento bo no 
por sigui bay padilanti’ 








i Es | 





Prome Minister Evelyn Wever - Croes tabata di bishita na 
Directie Informatievoorziening en Automatisering (DIA), 
un departamento unda cu Prome Minister a yega di traha 
pa 13 aŭa. Cu tempo e rol di DIA a bira mas fuerte pero no 
suficiente atencion a wordo duna na e departamento. Aworaki 
ta na un punto cu mester bay over na digitalisacion, introduci 
E-Government y den esaki e rol di DIA lo bira mas importante. 


Prome Minister a indica cu un peticion a bay pa DRH pa duna 
atencion na e departamento aki pasobra tin formatie' cu pa 
hopi tempo caba ta pega eynan. Prome Minister a expressa 
cu si no pone atencion na fundeshi di e departamento no por 
sigui bay padilanti. 


“Bo no por atrae esunnan cu bo tin cu atrae y algun empleado 


tampoco lo keda den caso cu no derecha e situacion. Pues 
a pidi DRH atencion y prioridad den esaki, Prome Minister a 
enfatisa. 


Pesey Prome Minister a haya sumamente importante pa papia 
cu empleadonan y scucha di nan mes pa asina pone e atencion 
y enfasis corecto. Pasobra locual cu mester bay haci ta drecha 
tur locual cu no a wordo haci den tempo anterior. 


“Gobierno y Aruba en general ta pasando den retonan grandi y 
na DIA tambe. Aworaki poco poco a cuminsa domina e cifranan 
di contagio un bes mas y poco poco mester cuminsa wak e 
periodo nos dilanti. Manera aña habri lo pone mas atencion 
riba e structura di DIA”, Prome Minister a enfatisa. 

Prome Minister Evelyn Wever - Croes: 


HULANDA A PONE CODIGO ORANE RIBA TUR 


PAIS DI MUNDO 


“Ta lamenta cu e codigo orañe a wordo poni pa Aruba 
tambe sinembargo e ta perfectamente comprendibel’ 








Ko 
Hulanda a pone tur Pais di mundo riba codigo orañe, asina 
Premier Evelyn Wever - Croes a wordo informa door di 
Secretario di Estado sr. Raymond Knops. Pa prome biaha 
Hulanda a cambia su punto di salida ora ta pone codigo di 
color pa un Pais. Anteriormente tabata basa su mes riba e 
situacion epidemiologico den e Pais, cual den e caso aki no ta 
asina. 


Den e caso aki pa Aruba actualmente no tin motibo 
epidemiologico pa cambia pa codigo orañe pasobra na 
Aruba e situacion pa loke ta covid ta bastante bou di control. 
Sinembargo pa motibo cu aworaki Hulanda ta preocupa pa 
nan situacion interno, nan tin cu duna un mensahe cla na nan 
comunidad y pues ta compronde e decision aki, Premier Wever 
- Croes a enfatisa. 


E mensahe ta cu nan no ta recomenda nan ciudadanonan pa 
biaha. Nan no ta prohibi e biahe, frontera no ta cera, pero si 
ta haci e codigo orañe. Esaki ta significa cu si un ciudadano 
Hulandes y/of nos studiantenan na Hulanda dicidi di biaha 
toch, e ta riba nan propio riesgo. Si algo pasa, Hulanda no ta 
obliga pa busca esnan cu ta biaha bek y hopi biaha seguronan 
tampoco ta cubri. 











` = « 
*Ta lamenta cu e codigo orafie a wordo poni pa Aruba tambe 
sinembargo e ta perfectamente comprendibel. E situacion na 
Hulanda ta hopi serio y den Corona ora cu tin situacion serio 
asina, bo tin cu duna un mensahe cla. Pues na Hulanda nan 
ta pidiendo nan ciudadanonan pa no biaha, no bay cu vakantie 
y keda cas mas tanto cu ta posibel. Mescos cu Aruba a haci 
durante cu nos tabatin cifranan halto. 


Pa resumi, e fronteranan no ta cera, ta bay tin hende cu ta 
sigui biaha bin Aruba, esnan cu a cumpra nan ticket caba por 
bin Aruba. Tene cuenta si cu rekisitonan y condicionnan ora di 
biaha. Alabes ta recomenda tur cu ta biaha for di Hulanda pa 
porfabor tuma un seguro di covid pasobra nunca bo sa kico 
por pasa. Y si bo tin un seguro di biahe di Hulanda, chens ta 
grandi cu awo cu Hulanda a pone henter mundo riba codigo 
orañe, cu e seguro di Hulanda no ta cubri cierto cosnan mas. 


Mientrastanto nos ta mantene Hulanda den oracion y 
pensamento, pa nan por sali pronto for di e situacion cu nan 
ta aden. Pa di e forma aki pronto por mira cu e plamamento 
di e virus ta stop y cu por bay bek na e normal nobo', Prome 
Minister Wever - Croes a termina bisando. 

MINISTER DI FINANSA, ASUNTONAN ECONOMICO Y CULTURA | 
MINISTER XIOMARA MADURO | 


Monumentenbureau: 


UN TRABOW DI MANTENCION PARCIAL NA 
NATIONALE ARCHEOLOGISCHE MUSEUM 
ARUBA, NAMA 


Recientemente Director di NAMA a aserca Monumentenbureau 
paun trabow di mantencion parcial den un di e localidad/oficina. 
Preparacionan a wordo haci conforme reglanan di mantencion 
y e trabow a wordo haci dor di Aguirre, Garcia & Sons NV. 


Recientemente a termina e mantencion di e localidad y 
nos ta sumamente satisfecho cu e calidad di trabow haci. 
Monumentenbureau kier gradici Aguirre, Garcia & Sons 
Construction pa na dedicacion y bon trabow. 


Na e personal di NAMA pa nan pasenshi durante e periodo di 
mantencion. 

Conhuntamente nos ta sigui cuida y proteha nos Monumentonan 
cu ta herencia cultural importante di nos pais. 

DOCUMENTACION DI NOS PILARNAN CULTURAL 














uupo Di Belico 


50 aña plamando alegria den comunidad 











n agrupacion musical 
«di famia cu tin 
su rais musical y 
cultural Arubiano 
profundamente. A pasa 
e herencia musical 
di famia Croes di generacion pa 
generacion. Musica tabata un forma 
di expresion y entretenimento den 
e hogar di famianan Croes na Santa 
Cruz desde comienso di siglo 20. 





Na cas di Francisco “Panchico” 
Croes y Maria Luisa ‘Mimita’ 
Croes-Lopez for di chikito e yiunan 
por a scucha, aprecia y admira e 
dushi musica tipico Arubiano cu 
otro miembro musical di e famia 
grandi aki tabata toca. Famianan 
tabata forma e grupo “Mo Tito y 
su Conhunto Folklorico Arubano’. 
Semper tabata reina ambiente 
musical den cas y asina cada un di 
e yiunan di Don Pancho y Mimita 
a lanta ta canta of toca un of otro 
instrumento musical. 


Na momento cu Betico, yiu di 
Panchico y Mimita a bolbe Aruba 
na aña 1959, despues di a caba su 
estudio na Hulanda, el a motiva su 
rumannan pa rebiba y continua cu 
e tradicional paranda familiar di fin 
di aña. Despues di Misa di Pasco 
mainta e paranda tabata pasa di 
famia pa famia. Betico tabata toca 
su sonfonia di man (acordeon), 
mientras e otro rumannan tabata 
canta of toca un instrumento. 
E famia den su totalidad tabata 
participa na e paranda di tur fin di 
aña, principalmente e Dande di tur 
aña nobo, bishitando famia y amigo 
cu e alegre saludo musical. Despues 
cu e rumannan Rudy y despues 
Tommy tambe a regresa Aruba na 
aña 1968, kendenan tambe a studia 
na Hulanda, a formalisa e grupo y a 
forma c agrupacion tipico parandero, 
cu despues a bira bon conoci como 
“Betico y Su Grupo”. Betico, Rudy, 
Aiky, Tommy, Efrain, Hendrik y 
Addison tabata e rumannan cu a 
forma e grupo musical. Mientras 
e ruman muhenan Ada, Chichia, 
Mary y Didi, hunto cu nan famia, 
tanta, omo y demas famia, tabata 
participa cantando of tocando un 
instrumento. Betico tabata percura 
pa e paranda di Dande pasa tur aña 
den cada skina di nos isla, bishitando 
famia, amigo- y conocinan. 


Betico y Su Grupo a participa na tur 
Festival di Dande desde su inicio den 
e decada di añanan 70, cu excepcion 
di algun biaha pa motibo di luto. 
Betico tabata tin un amor grandi pa 
folklore y cultura di su isla. E tabata 
haci tur su esfuerso pa promove e 
musica tipico Arubiano. 


Mientrastanto entre e subrinonan 
tabatin un chikitin inkieto cu a 
hereda e talento musical familiar 
aki y tabata mustra hopi interes den 
musica. Hildward Croes (d.fim.) 
yiu di Ada y Maiky, tabata toca 
sonfonia di man den e grupo, banda 
di su omo Betico. Esaki a resulta 
den un influencia musical grandi 
pe y asina el a bira e prome di 
famia cu a tuma e paso di continua 
su estudio avansa den e ramo di 
musica profesional. 


Na aña 1986, despues di fayecimento 
di Betico, e grupo a dicidi di 
continua cu e tradicion familiar aki 
na su honor. Betico na mas di un 
ocasion a expresa e desco ferviente 
di mira nos folklore y cultura sigui 
florece y cu generacionnan di futuro 
por keda apreci’e y conserve. Na 
€ momento ey e grupo a tuma € 
decision di cambia e nomber pa 
“Grupo Di Betico’. 

Un grupo musical procedente di un famia humilde 
di Santa Cruz y cu tin cariño y aprecio di e pueblo di Anuba. 
Hopi persona ta considera e grupo musical aki 
como parti di e patrimonio cultural nacional di Aruba. 


Tin cu menciona cu varios otro 
integrante tambe a fayece, manera 
Addison, Bibi, Jantje, Nopy, 
Mo Dochi, Dennis Werleman, 
Hildward y Tommy. 





Na aña 1990 Hildward a compone 
e cancion ‘Paranda Arubiano” 
pa e grupo por a participa cu ne 
den Festival di Dande, como 
propio composicion. Asina na aña 
1991 e grupo a gana e premio di 
miho composicion original den e 
festival anual di Dande y musica 
tipico. E siguiente aña Grupo Di 
Betico a cuminsa graba su propio 
composicionnan y e canticanan 
tabata resona exitosamente na 
radioemisoranan. Aki estilo y 
zonido original di e grupo a keda 
formalmente concretisa. 





Un estilo parandero navideño 
alegre, caracterisa pa 
instrumentonan tipico-acustico 
y un coro di bosnan baronil. E 
publico inmediatamente a brasa € 
estilo unico y e musica contagioso 
di e grupo. Pedida pa presentacion 
publico y fiesta priva a cuminsa 
drenta na gran escala. Sinembargo, 
nunca a lubida of pone un banda e 
meta original pa cual a funda e grupo, 
esta e tradicion di bishita famia cu e 
saludo musical di fin di aña. 





E grupo semper a percura pa 
mantene e tradicion familiar aki 
bibo. E principal cantante di 
Dande di e grupo ta Maiky Croes, 
kende a hereda su estilo di Dande 
original for di su tata Joonchi, cu 
ta € prome persona cu a graba un 
Dande cu su ruman ‘Mo Tito y su 
Conhunto Folklorico Arubano”. 
Maiky a pasa e herencia aki na 
su yiu Maikito cu a bira Rey di 
Dande cu Grupo Di Betico na 
aña 1998, 2002 y 2005. E grupo 
a ricibi na diferente ocasion un 
galardon pa miho grupo tipico di 
fin di aña, 


Riba multiple peticion di su 
fanaticonan, Grupo Di Betico a 
realisa nan prome disco compacto 
titula ‘Paranda Arubiano’ na 
aña 1995. E exito di e prome 
produccion aki tabata abromador y 
e cantidad di benta a surpasa 10.000 





chemplar. Canticanan manera 
“Paranda Arubiano’, ‘Ban Celebre 
y Festeh'e', Nobe Awe' y 





*Arubianonan”, instantaneamente 
a bira clasiconan navideño. Na 
aña 1999, Grupo Di Betico a lansa 
su di dos produccion musical riba 
disco compacto titula "Tradicion". 


Un biaha masexito die grupo tabata 
inmenso. Na aña 2002, Grupo Di 
Betico a bolbe pone un joya di 
disco compacto riba mercado. E 
produccion aki titula “Alegria” a 
mantene e mesun formula exitoso 
di e grupo, esta e ritmo contagioso, 
€ melodia y harmonia inigualabel, 
e alegria y è bosnan unico di Grupo 
Di Betico. Riba e disco compacto 
aki tambe ta aparece e ‘Dande’ 
canta pa Rey di Dande di aña 2001, 
Erie Ras, acompaña pa Grupo Di 
Betico. Na aña 2006 Grupo Di 
Betico a publica e disco compacto 
“Libertad!” conmemorando e 
celebracion di 30 aña di Himno y 
Bandera y 20 aña di Status Aparte 
di Aruba. E produccion aki ta un 
dedicacion di e grupo na e inmortal 
fundador, libertador y tata di pais 
Aruba, Betico, kende ta arkitecto, 
constructor y realisador di Status 
Aparte di Aruba. “Libertad!” ta 
presenta composicionnan den 
diferente ritmo y genero tipico 
Arubano. Gos Oduber, bahista di 
e grupo, ta compositor di mayoria 
di e canticanan cu ta aparece riba e 
produccion aki. 





Na vispera di su 40 aniversario 
(2008), Grupo Di Betico a lansa ë 
CD 'Celebracion', specialmente pa 
e temporada di fin di aña. E CD aki 
ta hiba e mesun seyo di ambiente y 
alegria cu Grupo Di Betico ta conoci 
p'e. E CD aki y otronan cu a sigui 
manera ‘Felicidad’ y ‘Concierto 
di Alegria”, tambe a converti nan 
mes den otro exito grandi pa e 
agrupacion tipico Arubano aki. 
Na 2018 e grupo a cumpli 50 
aña di existencia y a anuncia den 
temporada dí carnaval su tema 
musical Celebration, simbolisando 
su celebracion durante henter aña. 
Den representacion di cultura 
y folklore Arubano, Grupo Di 
Betico a realisa biahenan di 
presentacion na diferente pais 
rond mundo. Grupo Di Betico 
a presenta exitosamente riba 
escenario grandi na Hulanda, 
Belgica, Alemania, Brazil, Cuba, 
Republica Dominicana, Corsou y 
Boneiro. E herencia familiar cu a 
cuminsa na Santa Cruz ta continua 
cu pasonan fime di generacion 
tras di generacion den famia Croes. 
Prueba di esaki ta e echo cu ya 
caba varios di e yiunan hobencito 
den famia ta cantando y tocando 
diferente instrumento. 

Schedule di entretenimento den Caya Betico Croes 
Ambiente di hacimento di compras | Entretenimento di DJ | 
Ambiente di Pasco 


DIA & ORARIO LUGA 

Diasabra, 12 december, 12 pm - 6 pm Dilanti di Ex Bon Bini 
Diasabra, 12 december, 12 pm - 6 pm Banda di La Moderna 
Diasabra, 19 december, 12 pm - 6 pm Banda di La Moderna 
Diasabra, 19 december, 12 pm - 6 pm Dilanti di Ex Bon Bini 
Diaranson, 23 december, 12 pm - 6 pm Banda di La Moderna 
Diaranson, 23 december, 12 pm - 6 pm Dilanti di Ex Bon Bini 
Diahuebs, 31 december, 10 am - 4 pm Banda di La Moderna 
Diahuebs, 31 december, 10 am - 4 pm Dilanti di Ex Bon Bini 

ez n 


Minister di Finansa, 
Asuntonan Economico y Cultura 
` P CUMPRALOCAL 


#CUMPRALOCAL #DINOSPANOSMES 

"NA CAMINDA PA E CELEBRACION DI 25 AÑA DI EXISTENCIA DI MONUMENTENBUREAU” 
"Conoce Un Poco Di Nos Monumentonan Na Aruba" 


E biaha aki nos a scohe e monumento conoci como "Scol 1888". 





Den e 2 potretnan aki, tin 7 diferencia. 
Ken por describi e 7 diferencianan aki? 
Pone e contestanan den e comment box di e facebook page di Monumentenbureau. 


Nos lo keda pendiente pa wak cuanto hende por tin e bon] 

Departamento di Salud Publico: 
PRACTICA HYGIENA PA COMBATI COVID-19 





Un di e armanan mas efectivo pa combati COVID-19 ta laba No ta tur ora nos tin awa y habon na nos disposicion. Eynan 

bo man cu awa y habon. Habon ta afecta e structura di e virus ta caminda cu ‘hand sanitizer’ por yuda. Hand sanitizer cu un 

y ta desactive. E virus no por haci bo daño mas. contenido di por lo menos 60% alcohol ta e miho alternativa, 
despues di awa y habon, pa mata e virus di COVID-19. Ban 

Corda tene cuenta si pa laba bo man corectamente pa 20 sigui cuida! 

seconde cu suficiente awa y habon pa e por ta efectivo. 





PRACTICA 
HIGIENA 


pa combati covid-19 


Boost bo defensa! 






Laba man cu habon 
pa 20 seconde of 
uza ‘hand sanitizer’ 

Departamento di Salud Publico: 


UPDATE 15 DI DECEMBER 2020 


Segun resumen di awe 8 persona mas a recupera, a registra un total di 23 caso nobo di Covid-19, di cual tur ta 
residente, cantidad total di testnan ehecuta ayera ta 564 ‘positivity rate’ local riba dia di ayera ta 20%). 


Activo tin awe 122 caso, cantidad di fayecido relaciona cu Covid-19 ta na 46. 


Ta urgi cada persona pa sigui proteha bo mes na tur instante. Bo no sa kende por tin e virus pa cual motibo bo 
mester sigui proteha bo mes. 


E yamado ta na comunidad pa den e dianan di fiesta venidero, sigui mantene distancia, sigui aplica higiena, sigui 
uza tapaboca, sigui test pa covid sibo tin sintoma, sigui mantene isolacion of cuarentena ora bo wordo instrui, sigui 
cumpli y sigui cuida. Di forma aki nos lo por disfruta di e dianan festivo sano den compania di nos famia y sernan 
stima. 


Aruba ta conta cu bo! 








15/12/2020 NO-RESIDENTE 

Mantene Beach cera Max 4 persona 
distancia 12'or AM - 5'or AM na mesa 

4 dirigi farexito à 
"mester pasa den^ 
trabou duro + 
cu dedicacion y ` 
2 determinacion 
nos ta logra e. 


a exito cu nos: 
| propone 


NOTICIA DI GOBIERNO 





